**Ministru kabineta noteikumu projekta**

**"****Grozījumi Ministru kabineta 2010. gada 5. oktobra noteikumos Nr. 928 "Kārtība, kādā dibināmi valsts institūciju un pašvaldību apbalvojumi""** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta balva ir Latvijas Republikas valdības augstākais apbalvojums, kas tiek pasniegts par personu ieguldījumu demokrātiskas un tiesiskas Latvijas valsts attīstībā, nozīmīgu darbību saimnieciskajā vai sabiedriskajā jomā vai nopelniem citās valstij nozīmīgās jomās. Ministru kabineta balva ietver Ministru kabineta Goda diplomu, noteiktu naudas summu un krūšu nozīmīti, kā tas noteikts Ministru kabineta 2010. gada 5. oktobranoteikumos Nr. 928 "Kārtība, kādā dibināmi valsts institūciju un pašvaldību apbalvojumi" (turpmāk – noteikumi).Pašreizējā noteikumu redakcija nosaka, ka par sasniegumiem starptautiskajās mācību priekšmetu olimpiādēs arī tiek piešķirta Ministru kabineta balva – noteikta naudas summa un Ministru kabineta Goda diploms (3.2. Ministru kabineta balvas par sasniegumiem starptautiskajās mācību priekšmetu olimpiādēs dibināšanas kārtība). Valsts heraldikas komisija (turpmāk – VHK) ieteikusi Ministru kabineta Goda diplomu kā augstāko Latvijas Republikas valdības apbalvojumu piešķirt tikai kopā ar Ministru kabineta balvu, neturpinot līdzšinējo praksi – Ministru kabineta Goda diplomu piešķirt arī par sasniegumiem starptautiskajās mācību priekšmetu olimpiādēs, kas ir cita līmeņa atzinības apliecinājums, kam būtu izstrādājams atsevišķs Ministru kabineta Diploms.Papildus pēc VHK ieteikuma (Valsts heraldikas komisijas Valsts kancelejas direktorei E. Dreimanei adresētās vēstules: 2010. gada 30. jūlija vēstule Nr. 1745 un 2012. gada 17. septembra vēstule Nr. 2327) Valsts kancelejai tika uzdots izstrādāt jaunu Ministru kabineta Atzinības raksta grafisko dizainu, kas būtu atbilstošs apbalvojuma saturiskajai slodzei un sava žanra mākslinieciskajai specifikai (noteikumu 61. punkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pašreizējā situācija un problēmas*VHK vairākkārtīgi norādījusi uz nepieciešamību visiem Ministru kabineta apbalvojumiem rast jaunu, vienotu stilistisku un grafisku risinājumu, kas atspoguļotu ne tikai augstā apbalvojuma statusu, bet arī ietvertu 21. gadsimta mākslinieciskās un tehnoloģiskās iespējas. (Valsts heraldikas komisijas Valsts kancelejas direktorei E. Dreimanei adresētās vēstules: 2010.gada 30.jūlija vēstule Nr.1745; 2012.gada 17.septembra vēstule Nr.2327).Papildus jāmin, ka līdz šim par sasniegumiem starptautiskajās mācību priekšmetu olimpiādēs kopā ar naudas balvu tika piešķirts arī diploms. Savukārt par izciliem sasniegumiem sportā piešķīra naudas balvas, bet ne diplomu (Ministru kabineta 2012. gada 3. janvāra noteikumi Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru"). Turpmāk kopā ar naudas balvu par izciliem sasniegumiem sportā tāpat kā par sasniegumiem starptautiskajās mācību priekšmetu olimpiādēs būtu piešķirams arī Ministru kabineta Diploms. *Noteikumu projekta mērķis*Projekta mērķis ir Ministru kabineta 2010. gada 5. oktobra noteikumos Nr. 928 "Kārtība, kādā dibināmi valsts institūciju un pašvaldību apbalvojumi" veikt izmaiņas, to pielikumā iekļaujot jauno Ministru kabineta Diploma un Ministru kabineta Atzinības raksta paraugus, vienlaikus veicot nepieciešamās izmaiņas noteikumu tekstā.*Problēmu risinājums* Ņemot vērā Valsts heraldikas komisijas ieteikumus, Valsts kanceleja sadarbībā ar augsta līmeņa ekspertiem izstrādājusi:- jaunu dizainu esošajiem valdības apbalvojumiem – Ministru kabineta balvai (Ministru kabineta Goda diplomam un krūšu nozīmītei) un Ministru kabineta Atzinības rakstam; - jaunu Ministru kabineta apbalvojumu – Ministru kabineta Diplomu, kas tiks pasniegts par sasniegumiem starptautiskajās mācību priekšmetu olimpiādēs (iepriekš kopā ar naudas balvu pasniedza Ministru kabineta Goda diplomu), kā arī par izciliem sasniegumiem sportā (iepriekš pasniedza tikai naudas balvu.Ministru kabineta apbalvojumu jaunajā stilistiski un grafiski vienotajā risinājuma koncepcijā izmantotas konkrētas skulpturālas grupas no Kārļa Zāles veidotā Brīvības pieminekļa. Brīvības piemineklis ir viens no svarīgākajiem nacionālajiem simboliem, kas simbolizē Latvijas valstiskumu, latviešu tautas vienotību, neatkarību un brīvību. Tēli, kas izmantoti apbalvojumu grafikā, visspilgtāk atspoguļo to būtību un vērtības.Ministru kabineta Goda diploma devīze ir "Māte Latvija". Latvijas tēlam vienā rokā ir zobens, kas sargā dzimtenes vairogu, otrā – labības kūlis, kas ir dienišķās maizes, darba un bagātības simbols. Ministru kabineta Atzinības raksta devīze ir "Brīvība". Brīvības tēls ir viens no svarīgākajiem nacionālajiem simboliem, kas simbolizē Latvijas valstiskumu, latviešu tautas vienotību, neatkarību un brīvību.Ministru kabineta Diploma devīze ir "Lāčplēsis". Šī tēlnieciskā grupa nākusi no tautas teiku pasaules un ataino kādu Lāčplēša dzīves mirkli, kas raksturots arī Andreja Pumpura eposā "Lāčplēsis". Lāčplēša cīņa ar lāci alegoriski ataino tautas spēka, gudrības un garīgā skaistuma cīņu |
| 3. | Projekta izstrādē iesaistītās institūcijas | Valsts heraldikas komisija, Ministru kabineta Apbalvošanas padome, Valsts kanceleja |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Starptautisko mācību priekšmetu olimpiāžu laureāti, viņu pedagogi. Izcilus sasniegumus guvušie sportisti, viņu treneri, ārsti |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts heraldikas komisija, Ministru kabineta Apbalvošanas padome, Valsts kanceleja |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Nav paredzēta jauno institūciju izveide, likvidēšana, reorganizēšana |
| 3. | Cita informācija | Nav |

Anotācijas III, IV, V un VI sadaļa – projekts šo jomu neskar.

Ministru prezidente Laimdota Straujuma

Vizē:

Valsts kancelejas direktore\_\_\_\_\_\_\_\_\_\_\_\_\_\_\_\_\_\_\_\_Elita Dreimane

2014.03.27. 16:49

829

Znotiņa-Znota 67082919

signe.znotina@mk.gov.lv